Ο Μπέτο πραγματοποίησε το διεθνές ντεμπούτο του στις 6 Σεπτεμβρίου 1997, σε μια εκτός έδρας ισόπαλη αναμέτρηση, στο Βερολίνο, με σκορ 1-1 απέναντι στην Γερμανία για τα προκριματικά του Παγκοσμίου Κυπέλλου του 1998. Στην συνέχεια, ήταν στέλεχος των αποστολών της εθνικής ομάδας της χώρας οι οποίες συμμετείχαν στο Παγκόσμιο Κύπελλο του 2002 - όπου και πέτυχε τέρμα σε αναμέτρηση με αντίπαλο τις ΗΠΑ, όπου η εθνική ομάδα του ηττήθηκε με τελικό σκορ 2-3 και αποκλείστηκε από την φάση των ομίλων της διοργάνωσης (ο ίδιος αγωνίστηκε στην συγκεκριμένη διοργάνωση ως αριστερός αμυντικός) - και στα Ευρωπαϊκά Πρωταθλήματα του 2000 και του 2004.